Mecamoras
Mecamoras (arm. Մեծամոր) – miestas Armaviro srityje, Armėnijoje. Įžymus dėl jame esančios Mecamoro atominės elektrinės. Naujasis Mecamoro miestas buvo pastatytas 1979 m. tam, kad būtų apgyvendinti atominės elektrinės darbuotojai. 1989 m. saugumo sumetimais atominė elektrinė buvo trumpai uždaryta dėl 1988 m. įvykusio Spitako žemės drebėjimo. Azerbaidžano ir jos sąjungininkės Turkijos ekonominės ir transportavimo blokados, kurios sukėlė energijos trūkumą Armėnijoje, privertė Armėnijos vyriausybę atnaujinti energijos gamybą 1993 m. Du reaktoriai buvo įjungti 1995 m. spalio 26 d. Mecamoro atominė elektrinė patenkina 40 % Armėnijos energijos poreikių.